شەفەق نیوز/ هودا شەحاتە عەبدولجەواد ک درۊژترین ژن لە جەهان ناوی هاتییە و سێ جار ناونازاری لە گینس توومارکریایە، لە تەمەن ٢٧ ساڵی دۊیا کووچی کرد.
وەگورەی ماڵپەڕ میسراوی، هودا لەوەر لەکارکەفتن گورچگەیلی ئیوارەی شەممەی گوزەیشتە لە تەمەن ٢٧ ساڵی دۊیا کووچی کرد.
هودا و براگەی حازم وەگەرد خانەوادەگەیان لە ناوچەی شێخ حەسانین لە  حوسێنییە لە پارێزگای شەرقیە لە باکوری میسر زنەیی کەن، سێ جار شمارەی پەیمانیەیی شکانییە و ناوی لە گینس توومارکریایە، جۊر گەپترین دەس ژن  لە ژیان  و گەپترین قولەلیل ژن لە ژیان  وەگەرد درۆۊژترین باڵ ژن ک لە ژیان مەنیە، شمارەی پێوانەیی شکان.
ئەیە لە مەوقەی براگەی  دوو جار شمارەی پێوانەیی شکاند، جۊر درۊژترین دەس و قول ، ک ناوی لە کتاو گینس توومارکریایە، ئێ خوشک و برایە وەدەس بیماری تێکچین نوخامە ڕژێنەکان ناڵاننە ک هووکار زیادبۊن گەشەی لەش و کێشیانە.
